1990D0424 — LV — 02.02.2006 — 015.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B PADOMES LĒMUMS (1990. gada 26. jūnijs) par izdevumiem veterinārijas jomā (90/424/EEK) (OV L 224, 18.8.1990, p.19)

Grozīta ar:







(*) Šis tiesību akts nekad nav publicēts latviešu valodā.







NB: Šajā konsolidētajā versijā ir atsauces uz Eiropas norēķinu vienību un/vai ecu, kuras no 1999. gada 1. janvāra jāsaprot kā atsauces uz euro − Padomes Regula (EEK) Nr. 3308/80 (OV L 345, 20.12.1980., 1. lpp.) un Padomes Regula (EK) Nr. 1103/97 (OV L 162, 19.6.1997., 1. lpp.).









▼B

PADOMES LĒMUMS

(1990. gada 26. jūnijs)

par izdevumiem veterinārijas jomā

(90/424/EEK)







EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, īpaši tā 43. pantu, ņemot vērā Komisijas priekšlikumu ( 1 ), ņemot vērā Eiropas Parlamenta atzinumu ( 2 ), ņemot vērā Ekonomikas un sociālo lietu komitejas atzinumu ( 3 ), tā kā Līguma II pielikuma sarakstā minēti dzīvi dzīvnieki un dzīvnieku izcelsmes produkti; tā kā lopkopība un dzīvnieku izcelsmes produktu laišana tirgū veido ienākumu avotu lielai daļai lauksaimniecībā nodarbināto iedzīvotāju; tā kā šīs nozares racionāla attīstība un produktivitātes uzlabošana ir sasniedzama, ieviešot veterināros pasākumus, kas vērsti uz sabiedrības veselības un dzīvnieku veselības aizsardzību un uzlabošanu Kopienā; tā kā šā mērķa sasniegšanai ir jāparedz Kopienas atbalsts veiktajiem un veicamajiem pasākumiem; tā kā Kopienai ir jāpieņem pasākumi, kas vērsti uz iekšējā tirgus pakāpenisku izveidi laikā līdz 1992. gada 31. decembrim; tā kā tādēļ Kopienai jāveic finanšu ieguldījums, lai pēc iespējas ātrāk izskaustu jebkādu nopietnas infekcijas slimības uzliesmojumu; tā kā ir arī nepieciešams ar attiecīgiem kontroles pasākumiem novērst un samazināt tādu zoonožu parādīšanos, kuras apdraud cilvēku veselību; tā kā jaunā kontroles stratēģija prasa iekšējās robežkontroles atcelšanu un kontroles sistēmas saskaņošanu produktiem, kurus ieved no trešām valstīm; tā kā šķiet lietderīgi šīs stratēģijas īstenošanu veicināt ar Kopienas finanšu ieguldījumu jaunas stratēģijas uzsākšanai un attīstībai; tā kā pamatprasību saskaņošana attiecībā uz sabiedrības veselības aizsardzību, dzīvnieku veselības aizsardzību un dzīvnieku aizsardzību paredz vajadzību izveidot Kopienas sadarbības un references laboratorijas, kā arī īstenot tehniskus un zinātniskus pasākumus; tā kā šķiet lietderīgi paredzēt Kopienas finanšu ieguldījumu; tā kā jo īpaši dzīvnieku aizsardzības jomā ir vēlams izveidot datu bāzi visas vajadzīgās informācijas apkopošanai, glabāšanai un izplatīšanai; tā kā Kopienas pasākumi atsevišķu dzīvnieku slimību izskaušanai jau pretendē uz Kopienas finansiālo atbalstu; tā kā attiecīgie noteikumi ietver tos, kuri pieņemti ar Padomes 1977. gada 17. maija Direktīvu 77/391/EEK, ar ko ievieš Kopienas pasākumus liellopu brucelozes, tuberkulozes un leikozes izskaušanai ( 4 ), kurā jaunākie grozījumi izdarīti ar Regulu (EEK) Nr. 3768/85 ( 5 ), Padomes 1982. gada 14. jūnija Direktīvu 82/400/EEK, ar ko groza Direktīvu 77/391/EEK un ievieš Kopienas papildu pasākumus liellopu brucelozes, tuberkulozes un leikozes izskaušanai ( 6 ), kurā jaunākie grozījumi izdarīti ar Regulu (EEK) Nr. 3768/85, Padomes 1989. gada 20. februāra Lēmumu 89/145/EEK, ar ko ievieš Kopienas finansiālos pasākumus govju infekciozās pleiropneimonijas (CBPP) izskaušanai Portugālē ( 7 ), Padomes 1980. gada 11. novembra Lēmumu 80/1096/EEK, ar ko ievieš Kopienas finansiālos pasākumus klasiskā cūku mēra izskaušanai ( 8 ), kurā jaunākie grozījumi izdarīti ar Lēmumu 87/488/EEK ( 9 ), Padomes 1986. gada 16. decembra Lēmumu 86/649/EEK, ar ko ievieš Kopienas finansiālos pasākumi Āfrikas cūku mēra izskaušanai Portugālē ( 10 ), kurā jaunākie grozījumi izdarīti ar Lēmumu 89/577/EEK ( 11 ), Padomes 1986. gada 16. decembra Lēmumu 86/650/EEK, ar ko ievieš Kopienas finansiālos pasākumus Āfrikas cūku mēra izskaušanai Spānijā ( 12 ), Padomes 1989. gada 24. jūlija Lēmumu 89/455/EEK, ar ko ievieš Kopienas pasākumus eksperimentālu projektu izstrādei trakumsērgas kontroles nolūkos, lai to izskaustu vai novērstu ( 13 ); tā kā ir ieteicams, lai Kopienas finansiālo atbalstu, kas paredzēts iepriekš minēto slimību izskaušanai, arī turpmāk reglementētu lēmums, kas uz to attiecas; tā kā tomēr attiecībā uz papildpasākumiem liellopu brucelozes, tuberkulozes un leikozes izskaušanai, kā paredzēts Lēmumā 87/58/EEK ( 14 ), konsekvences labad par pamatotu uzskatāma iespēja palielināt Kopienas finansiālā ieguldījuma līmeni līdz 50 % no izmaksām, kas lopu nokaušanai radušās dalībvalstīs; tā kā jāparedz Kopienas finansiāls pasākums atsevišķu dzīvnieku slimību izskaušanai un kontrolei; tā kā visi Kopienas finansiālie pasākumi dzīvnieku slimību izskaušanai un kontrolei, kuri paredz obligātus Kopienas budžeta izdevumus, jāapkopo vienā sadaļā; tā kā ir attiecīgi jāuzdod Komisijai veikt vajadzīgos piemērošanas pasākumus, IR PIEŅĒMUSI ŠO LĒMUMU.







1. pants

Šis lēmums nosaka procedūras, kas reglamentē Kopienas finansiālo ieguldījumu:

— īpašiem veterināriem pasākumiem,

— kontroles pasākumiem veterinārijas jomā,

— dzīvnieku slimību izskaušanas un kontroles programmām.

Šis lēmums neskar dalībvalstu iespēju pretendēt uz Kopienas finansiālo ieguldījumu vairāk nekā 50 % apmērā, ko paredz Padomes 1988. gada 24. jūnija Regula (EEK) Nr. 2052/88 par struktūrfondu uzdevumiem un efektivitāti un to darbību savstarpēju saskaņošanu, kā arī par to darbības saskaņošanu ar Eiropas Investīciju banku un citiem pastāvošajiem finanšu instrumentiem ( 15 ).







1. SADAĻA

ĪPAŠI VETERINĀRIE PASĀKUMI

2. pants

Īpaši veterinārie pasākumi ietver:

— ārkārtas pasākumus,

— kampaņu pret mutes un nagu sērgu,

— dzīvnieku aizsardzības pasākumus,

— ieguldījumus valstu programmās, kas vērstas uz atsevišķu slimību izskaušanu,

— tehniskus un zinātniskus pasākumus.







1. nodaļa

Ārkārtas pasākumi

3. pants

1. Šā panta noteikumus piemēro gadījumā, ja dalībvalsts teritorijā parādās kāda no šādām slimībām:

— govju mēris,

— aitu un kazu mēris,

— cūku vezikulārā slimība,

— infekciozais katarālais drudzis,

— Tešenas slimība,

▼M15 —————

▼B

— aitu bakas vai kazu bakas,

— Rifta ielejas drudzis,

— nodulārā eksantēma,

— Āfrikas zirgu mēris,

— vezikulārais stomatīts,

— Venecuēlas zirgu vīrusa encefalomielīts,

▼M6

— briežu hemorāģiskā slimība,

▼M7

— klasiskais cūku mēris,

▼M9

— Āfrikas cūku mēris,

— govju infekciozā pleiropneimonija.

▼B

2. Attiecīgā dalībvalsts saņem Kopienas finansiālo ieguldījumu slimības izskaušanai ar nosacījumu, ka piemērotie pasākumi ietver saimniecības tūlītēju izolēšanu, tiklīdz radušās aizdomas par slimību, un turpmāk pēc tās oficiālas konstatācijas tiek veikta

▼M15

— to uzņēmīgo sugu dzīvnieku nokaušana, kuri ir slimi vai inficēti vai kuri ir varbūtēji slimi vai inficēti, un to iznīcināšana,

▼B

— inficētās barības un inficēto iekārtu iznīcināšana gadījumā, ja tās nav iespējams dezinficēt saskaņā ar trešo ievilkumu,

— saimniecību un saimniecībā esošo iekārtu tīrīšana, dezinsekcija un dezinfekcija,

— aizsardzības zonu izveide,

— attiecīgu pasākumu veikšana, lai novērstu infekciju izplatības risku,

— nogaidīšanas perioda ievērošana pēc dzīvnieku izkaušanas un pirms saimniecības ganāmpulka atjaunošanas,

— ātra un atbilstoša kompensācija lopkopjiem.

▼M6

2a. Attiecīgajām dalībvalstīm tāpat ir pieejams Kopienas finansiālais ieguldījums, ja kādas no 1. punktā minētajām slimībām uzliesmojuma gadījumā divas vai vairākas dalībvalstis cieši sadarbojas, lai kontrolētu epidēmiju, jo īpaši veicot epidemioloģisko izpēti un slimības uzraudzības pasākumus. Neierobežojot pasākumus, kas paredzēti attiecīgo tirgu kopīgās organizācijas sakarā, par īpaša finansiālā ieguldījuma piešķiršanu no Kopienas līdzekļiem lemj saskaņā ar 41. pantā paredzēto kārtību.

▼B

3. Attiecīgā dalībvalsts bez kavēšanās informē Komisiju un citas dalībvalstis par pasākumiem, kuri tiek piemēroti saskaņā ar Kopienas tiesību aktiem par paziņošanu un izskaušanu, kā arī par to rezultātiem. Situāciju iespējami īsā laikā izskata Pastāvīgajā veterinārijas komitejā, šeit turpmāk “Komiteja”, kura izveidota ar Lēmumu 68/361/EEK ( 16 ). Par īpašo Kopienas finansiālo ieguldījumu tiek lemts saskaņā ar 41. pantā paredzēto procedūru, neierobežojot pasākumus, kas paredzēti saistībā ar attiecīgo tirgu kopīgo organizāciju.

▼M15

4. Ja, ņemot vērā situācijas attīstību Kopienā, ir nepieciešams turpināt šā panta 2. punktā un 3.a pantā paredzētos pasākumus, tad saskaņā ar 41. pantā paredzēto procedūru drīkst pieņemt jaunu lēmumu par Kopienas finansiālo ieguldījumu, kurš varētu pārsniegt 5. punkta pirmajā ievilkumā noteikto 50 % robežu. Pieņemot minēto lēmumu, drīkst noteikt jebkādus pasākumus, kas attiecīgajai dalībvalstij jāveic, lai nodrošinātu rīcības efektivitāti, un jo īpaši pasākumus, kuri nav 2. punktā minētie pasākumi.

▼B

5. Neierobežojot tirgus atbalsta pasākumus, kuri veicami tirgus kopīgajā organizācijā, Kopienas finansiālajam ieguldījumam, kuru nepieciešamības gadījumā sadala vairākās daļās, jāsedz

— 50 % no izmaksām, kas radušās dalībvalsij, kompensējot īpašniekiem tiem piederošo dzīvnieku izkaušanu un iznīcināšanu un vajadzības gadījumā — to produktu iznīcināšanu, kā arī saimniecību un iekārtu tīrīšanu, dezinseciju un dezinfekciju, un inficētās barības un inficēto iekārtu iznīcināšanu, kā minēts 2. punkta otrajā ievilkumā,

— gadījumos, kad saskaņā ar 4. punktu nolemts veikt vakcināciju, 100 % no vakcīnas piegādes izmaksām un 50 % no vakcinēšanas izmaksām.

▼M15

3.a pants

1. Šo pantu un 3. panta 3. un 4. punktu piemēro, ja dalībvalsts teritorijā konstatēta putnu gripa.

2. Attiecīgā dalībvalsts saņem Kopienas finansiālo ieguldījumu putnu gripas apkarošanai, ja saskaņā ar attiecīgiem Kopienas tiesību aktiem ir pilnībā un efektīvi īstenoti minimālie kontroles pasākumi, kuri paredzēti Padomes Direktīvā 2005/94/EK (2005. gada 20. decembris), ar ko paredz Kopienas pasākumus putnu gripas kontrolei ( 17 ), un ja lauksaimniecības dzīvnieku īpašnieki ir ātri un atbilstīgi saņēmuši kompensāciju par to uzņēmīgo sugu dzīvnieku nonāvēšanu, kuri ir slimi vai inficēti vai kuri ir varbūtēji slimi vai inficēti.

3. Kopienas finansiālais ieguldījums – ja nepieciešams, sadalīts vairākās daļās – ir:

— 50 % no izmaksām, kas dalībvalstij radušās, kompensējot lauksaimniecības dzīvnieku īpašniekus par mājputnu un citu nebrīvē turētu putnu nonāvēšanu,

— 50 % no izmaksām, kas dalībvalsts radušās, iznīcinot dzīvniekus, likvidējot dzīvnieku izcelsmes produktus, tīrot un dezinficējot saimniecības un iekārtas, iznīcinot inficētu barību un iznīcinot inficētas iekārtas, ja šīs iekārtas nav iespējams dezinficēt,

— 100 % no vakcīnas piegādes izmaksām un 50 % no vakcinācijas veikšanas izmaksām, ja saskaņā ar Direktīvas 2005/94/EK 54. pantu ir nolemts veikt ārkārtas vakcināciju.

▼B

4. pants

▼M9

1. Lēmuma 3. panta noteikumi ir piemērojami gadījumos, kas saistīti ar 3. panta 1. punktā minēto slimību izraisītu nopietnu veselības apdraudējumu kontroli Savienībā, pat tad, ja teritorija, kur slimība uzliesmo, ir pakļauta izskaušanas programmai saskaņā ar 24. pantu.

▼B

2. Ja dalībvalsts teritorijā sākas Ņūkāslas slimība, piemēro 3. pantu.

Tomēr, izņemot gadījumu, kad Komisija pieņem lēmumu saskaņā ar 41. pantā paredzēto procedūru, kas ar zināmiem nosacījumiem ierobežotā laikposmā un ierobežotā teritorijā atļauj izmantot vakcināciju, Kopienas finansiālais ieguldījums vakcīnas iegādei vai vakcinēšanai netiek piešķirts.

▼M5

3. 3. panta noteikumus, izņemot 2. punkta ceturto ievilkumu un 5. punkta otro ievilkumu, pielieto, kad parādās Direktīvā 92/117/EEK minētās zoonozes, ja šī parādīšanās rada tūlītēju risku cilvēku veselībai. Šis nosacījums būs izpildīts pēc 3. panta 3 punktā noteiktā lēmuma pieņemšanas.

▼B

5. pants

1. Saskaņā ar 41. pantā noteikto procedūru Komisija pēc dalībvalsts lūguma pievieno 3. panta 1. punkta sarakstam eksotisku slimību, kuras deklarēšana ir obligāta un kura var būt bīstama Kopienai.

2. Saskaņā ar 41. pantā noteikto procedūru 3. panta 1. punkta sarakstu var papildināt atbilstoši situācijas attīstībai, lai ietvertu slimības,par kurām jāziņo saskaņā ar Direktīvu 82/894/EEK, un slimības, ar kurām var inficēt zivis; sarakstu var arī labot vai saīsināt, ņemot vērā panākumus, kas gūti ar Kopienas mēroga pasākumiem atsevišķu slimību, jo īpaši klasiskā cūku mēra, kontrolē.

3. Trešā panta 2. punktu var papildināt vai grozīt saskaņā ar 41. pantā noteikto procedūru, īpaši ņemot vērā jaunu slimību iekļaušanu 3. panta 1. punktā, iegūto pieredzi vai Kopienas noteikumu pieņemšanu attiecībā uz slimību kontroli.

6. pants

1. Gadījumos, kad dalībvalsti tieši apdraud blakus esošas trešās valsts vai dalībvalsts teritorijā izcēlusies vai attīstījusies kāda no 3. panta 1. punktā, ►M15 3.a panta 1. punktu, ◄ 4. panta 1. un 2. punktā vai 11. panta 1. punktā minētajām slimībām, tā informē Komisiju un citas dalībvalstis par pasākumiem, kurus tā aizsardzības nolūkā gatavojas veikt.

2. Iespējami īsā laikā situāciju izskata Komitejā, kas minēta 41. pantā. Saskaņā ar minētajā pantā noteikto procedūru var nolemt pieņemt jebkādus situācijai piemērotus pasākumus, tostarp vakcinācijas buferzonas izveidi, kā arī piešķirt Kopienas finansiālo ieguldījumu to pasākumu īstenošanai, kurus uzskata par īpaši nepieciešamiem darbības sekmīga iznākuma nodrošināšanai.

3. Otrajā punktā minētais lēmums nosaka attaisnotās izmaksas un Kopienas finansiālā ieguldījuma apmēru.

7. pants

1. Kopiena pēc dalībvalsts lūguma var nolemt, ka dalībvalstīm ir jāizveido bioloģisko produktu krājumi, kas paredzēti 3. panta 1. punktā un ►M15 3.a panta 1. punktu un ◄ 4. panta 1. punktā minēto slimību kontrolei (vakcīnas, standartizēti vīrusu serotipi, diagnostikas serumi), neskarot Direktīvas 85/511/EEK 14. panta 2. punktā un šā lēmuma 11. panta 1. punktā paredzēto lēmumu.

2. Par 1. punktā minēto darbību un tās īstenošanas noteikumiem, jo īpaši attiecībā uz šādu krājumu izvēli, ražošanu, uzglabāšanu, transportēšanu un izmantošanu, un Kopienas finansiālā ieguldījuma apmēru lemj saskaņā ar 41. pantā noteikto procedūru.

8. pants

1. Ja kādas slimības, kas minētas 3. panta 1. punktā, ►M15 3.a panta 1. punktu, ◄ 4. panta 1. punktā, 5. panta 1. punktā vai 11. panta 1. punktā, izcelšanās vai attīstība trešā valstī var radīt draudus Kopienai, tad Kopiena var atbalstīt šīs slimības kontroles pasākumiem, piegādājot vakcīnu vai finansējot vakcīnas iegādi.

2. Par 1. pantā minēto darbību, tās īstenošanas noteikumiem, nosacījumiem, kas uz to var attiekties, kā arī par Kopienas finansiālā ieguldījuma apmēru lemj saskaņā ar 41. pantā noteikto procedūru.

9. pants

1. Komisija sadarbībā ar valstu kompetentajām iestādēm veic pārbaudes uz vietas, lai veterinārā aspektā pārliecinātos, ka pieņemtie pasākumi tiek piemēroti.

2. Dalībvalstis dara visu, kas vajadzīgs, lai atvieglotu šādas pārbaudes, un jo īpaši nodrošina, ka ekspertiem ir pieejama visa informācija un dokumenti, kas vajadzīgi, lai pārliecinātos, ka pasākumi ir veikti.

3. Vispārējus noteikumus šā panta piemērošanai, īpaši attiecībā uz 1. punktā minēto pārbaužu veikšanas biežumu un veidu, veterināro ekspertu iecelšanu un procedūru, kura tiem jāievēro, gatavojot ziņojumu, pieņem saskaņā ar 41. pantā noteikto procedūru.

10. pants

Par apropriācijām, kas vajadzīgas šajā nodaļā paredzētajiem pasākumiem, saskaņā ar budžeta procedūru lemj katru gadu.

▼M9

10.a pants

Kopienas finansiālo ieguldījumu nepiešķir, ja pasākuma kopējā summa ir mazāka nekā 10 000 ECU.

▼B







2. nodaļa

Kampaņa pret mutes un nagu sērgu

11. pants

1. Šā panta noteikumi piemēro gadījumā, kad dalībvalsts teritorijā izceļas mutes un nagu sērga.

2. Attiecīgā dalībvalsts saņem Kopienas finansiālo ieguldījumu mutes un nagu sērgas izskaušanai ar nosacījumu, ka nekavējoties tiek piemēroti 3. panta 2. punktā paredzētie pasākumi un attiecīgie noteikumi Padomes 1985. gada 18. novembra Direktīvā 85/511/EEK, ar ko paredz Kopienas pasākumus mutes un nagu sērgas kontrolei ( 18 ), kas grozīta ar Direktīvu 90/423/EEK ( 19 ).

3. Piemēro 3. panta 3. punktu.

4. Neierobežojot pasākumus, kas tirgus atbalsta nolūkā veicami tirgus kopīgajā organizācijā, īpašais finansiālais ieguldījums saskaņā ar šo lēmumu ir 60 % no dalībvalstu izmaksām,

a) piešķirot kompensācijas īpašniekiem par: i) dzīvnieku izkaušanu un iznīcināšanu; ii) piena iznīcināšanu; iii) saimniecību tīrīšanu un dezinfekciju; iv) inficētās barības un inficēto ierīču iznīcināšanu gadījumā, ja tās nevar dezinficēt; v) saskaņā ar Direktīvas 85/511/EEK 13. panta 3. punkta priekšpēdējo daļu — par zaudējumiem, kas lopkopjiem radušies to ierobežojumu dēļ, kas uzlikti lauksaimniecības dzīvnieku un ganībās nobarotu dzīvnieku tirdzniecībai, no jauna ieviešot ārkārtējo vakcināciju;

b) vajadzības gadījumā par kautķermeņu transportēšanu uz pārstrādes rūpnīcām;

c) par visiem citiem pasākumiem, kuri ir būtiski slimības uzliesmojuma likvidēšanai.

Komisija saskaņā ar 41. pantā noteikto procedūru definē citu c) apakšpunktā minēto pasākumu būtību, kuri var pretendēt uz to pašu Kopienas finansiālo ieguldījumu, kā arī gadījumus, kādos piemērojams a) un v) apakšpunkts.

5. Pirmajā reizē, ne vēlāk kā 45 dienas pēc tam, kad oficiāli apstiprināts pirmais mutes un nagu sērgas uzliesmojums, un pēc tam tad, kad tas vajadzīgs atbilstoši notikumu pavērsienam, situāciju atkārtoti izskata 42. pantā minētajā Komitejā. Šajā izskatīšanā ietver gan veterināro situāciju, gan uz aprēķinātos izdevumus, kuri jau veikti vai plānoti. Pēc šīs izskatīšanas saskaņā ar 42. pantā noteikto procedūru var pieņemt jaunu lēmumu par Kopienas finansiālo ieguldījumu, kurš var pārsniegt 4. punktā noteiktos 60 %. Ar šo lēmumu nosaka attaisnotās izmaksas un Kopienas finansiālā ieguldījuma apmēru. Turklāt, pēc šā lēmuma pieņemšanas attiecīgā dalībvalsts drīkst pieņemt visus pasākumus, kuri tai vajadzīgi, lai nodrošinātu darbības sekmīgu iznākumu, jo īpaši pasākumus, kas nav minēti 2. punktā.

6. Tomēr, atkāpjoties no 4. punkta, līdz ►M9 1998. gada 1. janvārim ◄ Kopienas īpašais finansiālais ieguldījums minētajā punktā paredzēto pasākumu īstenošanai ir 70 %.

12. pants

Jebkuram pasākumam, kuru Kopiena pieņem, lai atbalstītu kampaņu pret mutes un nagu sērgu ārpus Kopienas, jo īpaši pasākumiem, kuri pieņemti saskaņā ar 6. un 8. pantu, var piešķirt Kopienas finansiālo ieguldījumu.

13. pants

Par pasākumiem un noteikumiem 12. pantā minēto pasākumu īstenošanai, nosacījumiem, kādi var uz tiem attiekties, un Kopienas finansiālā ieguldījuma apmēru lemj saskaņā ar 42. pantā noteikto procedūru.

14. pants

Kopienas atbalstu var piešķirt, lai izveidotu Kopienas mutes un nagu sērgas vakcīnu rezervi, kā paredzēts Direktīvas 85/511/EEK 14. panta 2. punktā.

Kopienas dalības apjomu un iespējamos šīs dalības nosacījumus nosaka saskaņā ar 42. pantā paredzēto procedūru.

15. pants

Par apropriācijām, kas vajadzīgas pasākumiem, kuri precizēti 12., 13. un 14. pantā, saskaņā ar budžeta procedūru lemj katru gadu.

Ja nopietns mutes un nagu sērgas uzliesmojums, ievērojot šīs sadaļas noteikumus, rada nepieciešamos izdevumus, kas pārsniedz apropriācijas, kuras noteiktas saskaņā ar pirmo daļu, Komisija savu pilnvaru robežās veic vajadzīgos pasākumus vai iesniedz budžeta lēmējinstitūcijai nepieciešamos priekšlikumus, lai nodrošinātu 11. pantā minēto finansiālo saistību izpildi.

▼M10 —————

▼B







3. nodaļa

Dzīvnieku aizsardzība

16. pants

Kopiena sniedz finansiālu ieguldījumu informācijas politikas izveidē dzīvnieku aizsardzības jomā, ietverot:

— sistēmas ieviešanu un attīstību, tostarp attiecīgu datu bāzi, lai apkopotu un uzglabātu visu informāciju, kas saistīta ar Kopienas tiesību aktiem par audzēšanai turēto dzīvnieku aizsardzību Kopienā, dzīvnieku aizsardzību pārvadāšanas laikā un kaušanai paredzēto dzīvnieku aizsardzību, kā arī šādas informācijas izplatīšanai kompetentajām iestādēm, ražotājiem un patērētājiem,

— pētījumu veikšanu, kas nepieciešami tiesību aktu sagatavošanai un izstrādei dzīvnieku aizsardzības jomā.

▼M9

Šis ieguldījums neattiecas uz informāciju, ko izplata starptautiskas organizācijas, kā arī neatkārto šādu informāciju.

▼B

17. pants

Par 16. pantā minētajiem pasākumiem, to ieviešanas noteikumiem un Kopienas finansiālā ieguldījuma apmēru lemj saskaņā ar 41. pantā noteikto procedūru.

18. pants

Par apropriācijām, kas vajadzīgas šajā nodaļā precizētajiem pasākumiem, saskaņā ar budžeta procedūru lemj katru gadu.







4. nodaļa

Tehniskie un zinātniskie pasākumi

19. pants

Kopiena uzņemas veikt vai palīdz dalībvalstīm uzņemties veikt tehniskos un zinātniskos pasākumus, kas vajadzīgi, lai izstrādātu Kopienas tiesību aktus veterinārijas jomā ►M9 un veterinārās izglītības vai mācību attīstībai ◄ .

20. pants

Par 19. pantā minētajiem pasākumiem, par to īstenošanas noteikumiem un Kopienas finansiālā ieguldījuma apmēru lemj saskaņā ar 41. pantā noteikto procedūru.

21. pants

Par apropriācijām, kas vajadzīgas šajā nodaļā paredzētajiem pasākumiem, saskaņā ar budžeta procedūru lemj katru gadu.







II SADAĻA

Dzīvnieku slimību izskaušanas un kontroles programma

22. pants

1. Kopienas finansiālo līdzdalību govju brucelozes, tuberkulozes un leikozes izskaušanā, neierobežojot 25. panta 1. punkta noteikumus, paredz:

— Direktīva 77/391/EEK,

— Direktīva 82/400/EEK,

— Lēmums 87/58/EEK.

2. Kopienas finansiālo ieguldījumu govju lipīgās pleiropneimonijas izskaušanā paredz ar Lēmumu 89/145/EEK.

23. pants

1. Kopienas finansiālo ieguldījumu klasiskā cūku mēra izskaušanai paredz ar Lēmumu 80/1096/EEK.

2. Kopienas finansiālo ieguldījumu Āfrikas cūku mēra izskaušanai paredz:

— Lēmums 86/649/EEK,

— Lēmums 86/650/EEK,

— Padomes 1990. gada 25. aprīļa Lēmums Nr. 90/217/EEK par Kopienas finansiālo atbalstu Āfrikas cūku mēra izskaušanai Sardīnijā ( 20 ).

3. Kopienas finansiālo ieguldījumu aitu brucelozes izskaušanai paredz Padomes 1990. gada 21. maija Lēmums 90/242/EEK, ar ko ievieš Kopienas finansiālo pasākumu aitu un kazu brucelozes izskaušanai ( 21 ).

4. Kopienas finansiālo ieguldījumu hematopoētiskās nekrozes infekcijas izskaušanai nosaka līdz 1990. gada 31. decembrim, ievērojot Padomes lēmumu, ar ko ievieš Kopienas finansiālo pasākumu lašu dzimtas zivju hematopoētiskās nekrozes infekcijas izskaušanai Kopienā.

24. pants

1. Kopienas finansiālo pasākumu ievieš, lai izskaustu un kontrolētu pielikumā uzskaitītās slimības. Šo sarakstu var papildināt vai grozīt saskaņā ar veselības aizsardzības situācijas attīstību Kopienā, balstoties uz Padomes lēmumu, kas pēc Komisijas priekšlikuma pieņemts ar kvalificētu balsu vairākumu ►M2 or by the Commission in accordance with the procedure laid down in Article 41 with regard to the eradication of certain diseases specific to the French overseas departments ◄ .

2. Līdz 1990. gada 1. oktobrim Padome ar kvalificētu balsu vairākumu, pamatojoties uz Komisijas priekšlikumu, apstiprina Kopienas kritērijus, kas piemērojami 1. punktā minētajam pasākumam. Tomēr attiecībā uz slimībām, kurām Kopiena jau apstiprinājusi pieņemamo pasākumu kritērijus, dalībvalstis drīkst Komisijai iesniegt programmu saskaņā ar 3. punktu, tiklīdz šis lēmums ticis izziņots.

▼M9

3. Katru gadu līdz 1. jūnijam un pirmajā reizē līdz 1994. gada 1. augustam dalībvalstis iesniedz Komisijai programmas, par kurām tās vēlas saņemt finansiālo ieguldījumu no Kopienas.

Šādā gadījumā dalībvalstis:

i) sniedz visu attiecīgo finanšu informāciju;

ii) norāda katras iesniegtās programmas paredzētās izmaksas;

iii) daudzgadu programmas gadījumā norāda programmas ilgumu un gada tāmes.

Programmas, kas iesniegtas pēc 1994. gada 1. jūnija vai pēc 1. augusta pirmajā reizē, nevar izskatīt finansēšanai nākamajā gadā.

Ja dalībvalsts iesniedz programmu, ko paredzēts īstenot vairākus gadus (daudzgadu programmu), tā sniedz iepriekšminēto informāciju par pirmo gadu un par katru nākamo gadu.

4. Komisija izskata iesniegtās programmas gan no veterinārā, gan finansiālā viedokļa. Dalībvalstis Komisijai dara zināmu jebkādu papildu informāciju, ko tā prasa programmas novērtējumam. Programmu izskatīšanas laiks beidzas katra gada 1. septembrī.

Komisija pieprasa papildu informāciju līdz katra gada 15. jūlijam.

5. Katru gadu līdz 15. oktobrim saskaņā ar 42. pantā noteikto procedūru sastāda to programmu sarakstu, kas atbilst Kopienas finansiālo ieguldījumu saņemšanai nākamajā gadā, un nosaka paredzēto iemaksas likmi un summu katrai programmai. Šajā lēmumā arī ņem vērā iespējas finansēt pašreizējās programmas, kuras paredzēts finansēt kā daudzgadu programmas.

6. Katru programmu, kas iekļauta 5. punktā iekļautajā sarakstā, kuru vajadzības gadījumā groza, ņemot vērā 4. un 5. punktā minēto pārbaudi, līdz 1. decembrim apstiprina atsevišķi saskaņā ar 42. pantā noteikto procedūru. Katrai programmai saskaņā ar to pašu procedūru nosaka Kopienas finansiālo ieguldījumu līmeni, jebkādus nosacījumus, kas šai iemaksai varētu būt piemērojami, un iemaksu galīgo ierobežojumu.

7. Visas programmas apstiprina uz vienu gadu un īsteno katru gadu no 1. janvāra līdz 31. decembrim. Par katru uzsākto programmu dalībvalstis Komisijai līdz 1. jūnijam iesniedz iepriekšēju tehnisku un finansiālu novērtējumu. Šim novērtējumam var pievienot lūgumu turpināt pasākumu saskaņā ar 3. punktu. Komisija informē dalībvalstis par stāvokli attiecībā uz 5. punktā noteiktā lēmuma pieņemšanu.

8. Maksājumu pieteikumus saistībā ar dalībvalsts izdevumiem par konkrēto programmu Komisijai iesniedz līdz tā gada 1. jūnijam, kas seko gadam, kad programma beidzas. Ja nav ievērots precizētais termiņš, Kopienas finansiālo ieguldījumu tajā gadā samazina par 25 % 1. jūlijā, par 50 % 1. septembrī, par 75 % 1. oktobrī un par 100 % 1. novembrī.

9. Komisija par atbalstu lemj līdz 15. oktobrim. Līdz 1. novembrim tā informē dalībvalstis, kuras tiekas Pastāvīgajā veterinārijas komitejā, par lēmumu, lai tās varētu dot savu vērtējumu.

10. Komisija var veikt pārbaudes uz vietas, sadarbojoties ar valstu kompetentajām iestādēm, kā tiek piemērotas programmas, kas saņem finansiālo ieguldījumu no Kopienas. Lai to izdarītu, Komisijas dienesti var pārbaudīt, vai kompetentās iestādes apseko programmu piemērošanas atbilstību, pārbaudot reprezentatīvu skaitu saimniecību.

Minētās pārbaudes var veikt vienlaicīgi ar citām pārbaudēm, kas jāveic Komisijas ekspertiem saskaņā ar veterinārijas tiesību aktiem.

Komisija informē dalībvalstis par veikto pārbaužu rezultātiem.

11. Sīki izstrādātu noteikumu šā panta, un jo īpaši tā 8. punkta, piemērošanai pieņem saskaņā ar 41. pantā noteikto procedūru.

12. Uz Komisijas jau apstiprinātām programmām vai programmām, kuras apstiprina uz laiku no 1994. gada 1. jūlija līdz 1994. gada 31. decembrim, turpina attiekties 24. panta noteikumi, kas jāpiemēro līdz grozījumiem, kuri noteikti Padomes 1994. gada 21. jūnija Lēmumā 94/370/EK, kas groza Lēmumu 90/424/EEK par izdevumiem veterinārijas jomā ( 22 ) Tomēr minētās programmas beidzas ne vēlāk kā1994. gada 31. decembrī.

▼B

25. pants

1. Neatkarīgi no 22., 23. un 24. panta Kopienas finansiālās līdzdalības apmēru programmās, kuras saistītas ar šajos pantos minētajām slimībām, nosaka Komisija saskaņā ar procedūru, kas paredzēta 41. pantā, un tas ir 50 % no dalībvalsts izdevumiem, izmaksājot īpašniekiem kompensācijas par lopu izkaušanu attiecīgās slimības dēļ.

2. Pēc dalībvalsts lūguma Komisija Pastāvīgajā veterinārajā komitejā no atkārtoti izskata situāciju attiecībā uz slimībām, kuras minētas 22., 23. un 24. pantā. Šajā atkārtotajā izskatīšanā ietilpst gan veterinārā situācija, gan veikto un plānoto izdevumu tāmes pārbaude. Pēc šīs atkārtotās izskatīšanas saskaņā ar 42. pantā noteikto procedūru pieņem jaunu lēmumu par Kopienas finansiālo ieguldījumu, kas var pārsniegt 50 % no dalībvalsts izdevumiem, izmaksājot īpašniekiem kompensācijas par lopu izkaušanu attiecīgās slimības dēļ.

Kad ir pieņemts šis lēmums, attiecīgā dalībvalsts drīkst veikt jebkādus pasākumus, lai nodrošinātu sekmīgu darbības iznākumu.

▼M9

3. Tomēr attiecībā uz finansējamām programmām, ko apstiprinās 1994. gadā, finansiālais ieguldījums no Kopienas var būt mazāks nekā 50 %.

4. Padome ar kvalificētu balsu vairākumu pēc Komisijas priekšlikuma pārskata šo pantu vēlākais līdz 1995. gada 31. decembrim, ņemot vērā gūto pieredzi un mērķi pabeigt iekšējā tirgus izveidi.

▼M9

26. pants

Šajā sadaļā noteiktajiem pasākumiem nepieciešamo apropriāciju summu nosaka katru gadu saskaņā ar budžeta procedūru.

▼B







III SADAĻA

VETERINĀRĀ INSPEKCIJA

27. pants

Kopiena palīdz uzlabot veterinārās inspekcijas efektivitāti šādi:

— piešķirot finansiālu atbalstu sadarbības un references laboratorijām,

— sniedzot finansiālu ieguldījumu pārbaudēm, ko veic zoonožu profilaksei,

— sniedzot finansiālu ieguldījumu jaunas inspekcijas stratēģijas ieviešanai pēc iekšējā tirgus izveides.







1. nodaļa

Sadarbības un references laboratorijas

28. pants

1. Visas sadarbības vai references laboratorijas, kuras par tādām ir izraudzītas saskaņā ar Kopienas tiesību aktiem veterinārijas jomā un kuras pilda pienākumus un ievēro prasības, kas noteiktas šajos aktos, var saņemt Kopienas atbalstu.

2. Pirmajā punktā minētā atbalsta piešķiršanas kārtību, nosacījumus, ar kādiem to piešķir, un atbalsta apmēru nosaka saskaņā ar 41. pantā paredzēto procedūru.

3. Par apropriācijām, kas vajadzīgas šajā nodaļā paredzētajiem pasākumiem, saskaņā ar budžeta procedūru lemj katru gadu.







2. nodaļa

Zoonožu profilakses nolūkos veiktās pārbaudes

▼M14

29. pants

1. Dalībvalstis var lūgt Kopienas finansiālu ieguldījumu pielikuma 2. grupā precizēto zoonožu uzraudzībai un kontrolei saskaņā ar noteikumiem, kas minēti 24. panta 2. līdz 11. punktā.

2. Kopienas finansiālo palīdzību attiecībā uz zoonožu kontroli ievieš kā daļu no valsts kontroles programmas, kas minēta Eiropas Parlamenta un Padomes 2003. gada 17. novembra Regulas (EK) Nr. 2160/2003 par salmonellas un citu pārtikas izraisītu zoonožu ierosinātāju kontroli ( 23 ) 5. pantā. Kopienas finansiālā ieguldījuma līmeni nosaka maksimāli 50 % apmērā no izmaksām, kas radušās, īstenojot obligātos kontroles pasākumus.

▼M14

29.a pants

Dalībvalstis var lūgt Kopienai 29. panta 2. punktā minēto finansiālo ieguldījumu attiecībā uz valsts plānu, kas ticis apstiprināts, pamatojoties uz Direktīvu 92/117/EEK, līdz dienai, kurā apstiprinātas atbilstošās kontroles programmas saskaņā ar Regulas (EK) Nr. 2160/2003 6. pantu.

▼M9 —————

▼M9

32. pants

Šīs nodaļas vajadzībām piemēro 24. panta 3. līdz 11. punktu.

▼B

33. pants

Par apropriācijām, kuras vajadzīgas šajā nodaļā paredzētajiem pasākumiem, saskaņā ar budžeta procedūru lemj katru gadu.







3. nodaļa

Jaunā kontroles stratēģija

34. pants

1. Katra dalībvalsts izstrādā programmu par veterinārijas nozarē strādājošo amatpersonu apmaiņu.

2. Pastāvīgajā veterinārajā komitejā Komisija kopā ar dalībvalstīm koordinē apmaiņas programmas.

3. Attiecīgā dalībvalsts veic visus nepieciešamos pasākumus koordinēto apmaiņas programmu īstenošanai.

4. Katru gadu Komiteja pārbauda apmaiņas programmu īstenošanu, pamatojoties uz dalībvalstu ziņojumiem.

5. Dalībvalstis ņem vērā gūto pieredzi, lai uzlabotu un paplašinātu apmaiņas programmas.

6. Kopienas finansiālo atbalstu drīkst piešķirt, lai veicinātu apmaiņas programmu veiksmīgu norisi, jo īpaši organizējot tālākizglītības kursus, kas minēti 36. panta 1. punktā. Kopienas finansiālā ieguldījuma apmēru un jebkādus tā piešķiršanas nosacījumus nosaka saskaņā ar 41. pantā paredzēto procedūru.

7. Šā panta mērķiem piemēro 20. un 21. pantu.

35. pants

Šā lēmuma 34. panta 6. un 7. punktu piemēro programmām, kas izstrādājamas saskaņā ar lēmumu, kurš paredzēts 19. pantā Padomes 1989. gada 11. decembra Direktīvā 89/662/EEK ( 24 ) par veterināro kontroli, ko piemēro Kopienas iekšējā tirdzniecībā iekšējā tirgus izveidei, lai uz ārējām robežām organizētu veterināro inspekciju produktiem, kurus ieved Kopienā no trešām valstīm.

36. pants

1. Komisija var tieši vai ar valstu kompetento iestāžu starpniecību organizēt kvalifikācijas celšanas kursus vai personālsastāva tikšanās dalībvalstīs, jo īpaši personālsastāvam, kas atbild par 35. pantā minētajām pārbaudēm.

▼M9

Pēc kompetentu iestāžu lūguma un pēc Komisijas izteiktās piekrišanas šāda kvalifikācijas celšana vai sanāksmes atbilstoši sasniedzamībai var būt pieejamas personālam no tām trešām valstīm, kas ir noslēgušas sadarbības nolīgumus ar Savienību veterināro pārbaužu jomā, un personām ar zinātnisko grādu veterinārijā, lai paplašinātu viņu mācības Kopienas noteikumu jomā.

▼B

2. Pirmajā punktā paredzēto pasākumu organizēšanas kārtība un Kopienas finansiālā ieguldījuma apmērs Komisijai jānosaka saskaņā ar 41. pantā noteikto procedūru.

37. pants

1. Kopienas finansiālo atbalstu var saņemt dzīvnieku identifikācijas un slimību reģistrācijas sistēmu ieviešanai saskaņā ar tiesību aktiem par Kopienas dzīvo dzīvnieku iekšējās tirdzniecības veterinārajām pārbaudēm iekšējā tirgus izveides nolūkos.

2. Pirmajā punktā paredzēto pasākumu organizēšanas kārtība un Kopienas finansiālā ieguldījuma apmērs Komisijai jānosaka pēc apspriešanās ar Komiteju.

▼M4

37.a pants

1. Kopiena var piešķirt finansiālu palīdzību Lēmumā 92/438/EEK ( 25 ) minētajai veterinārās robežkontroles datorizācijai.

2. 1. punktā minētās finansiālās palīdzības organizatoriskos priekšdarbus un Kopienas palīdzības apjomu nosaka saskaņā ar 41. pantā minēto procedūru.

▼B

38. pants

1. Ja dalībvalstij, ieviešot jauno kontroles stratēģiju saistībā ar iekšējā tirgus izveidi dzīvu dzīvnieku un dzīvnieku izcelsmes produktiem, rodas personāla vai infrastruktūras problēmas strukturālā vai ģeogrāfiskā aspektā, tā pārejas laikā var saņemt Kopienas finansiālo atbalstu, ko pakāpeniski samazina.

2. Attiecīgā dalībvalsts Komisijai iesniedz valsts programmu kopā ar visu nepieciešamo finanšu informāciju, kas vajadzīga kontroles sistēmas uzlabošanai.

▼M9

3. Šā panta vajadzībām piemēro 24. panta 3. līdz 11. punktu.

▼B

39. pants

Par apropriācijām, kas vajadzīgas šajā nodaļā paredzētajiem pasākumiem, lemj saskaņā ar budžeta procedūru katru gadu.







IV SADAĻA

NOBEIGUMA NOTEIKUMI

▼M10 —————

▼M11

40.a pants

Izdevumus, kurus finansē saskaņā ar šā lēmuma noteikumiem, tieši pārvalda Komisija saskaņā ar 1977. gada 21. decembra Finanšu regulas ( 26 ) 98. panta otro punktu.

▼M13

41. pants

1. Komisijai palīdz Pastāvīgā pārtikas aprites un dzīvnieku veselības komiteja, kas izveidota saskaņā ar Regulas (EK) Nr. 178/2002 ( 27 ) 58. pantu.

2. Ja ir atsauce uz šo pantu, piemēro Lēmuma 1999/468/EK ( 28 ) 5. un 7. pantu.

Lēmuma 1999/468/EK 5. panta 6. punktā noteiktais termiņš ir trīs mēneši.

3. Komiteja pieņem savu reglamentu.

42. pants

1. Komisijai palīdz Pastāvīgā pārtikas aprites un dzīvnieku veselības komiteja.

2. Ja ir atsauce uz šo pantu, piemēro Lēmuma 1999/468/EK 5. un 7. pantu.

Lēmuma 1999/468/EK 5. panta 6. punktā minētais termiņš ir 15 dienas.

▼B

43. pants

1. Padomes 1976. gada 21. decembra Lēmums 77/97/EEK par Kopienas finansējumu atsevišķiem ārkārtas pasākumiem dzīvnieku veselības aizsardzības jomā ( 29 ), kurā jaunākie grozījumi izdarīti ar Regulu (EEK) Nr. 3768/85, ar šo tiek atcelts no šā lēmuma publicēšanas dienas.

Saskaņā ar 41. pantā noteikto procedūru Komisija nosaka kārtību, kādā sedz izmaksas par vakcinācijas pasākumiem pret Āfrikas zirgu mēri no 1989. gada 1. septembra.

2. Tomēr lēmumi, kas pieņemti saskaņā ar Lēmumu 77/97/EEK, paliek spēkā.

▼M9

43.a pants

Komisija reizi trijos gados iesniedz Padomei un Eiropas Parlamentam ziņojumu par šā lēmuma piemērošanas nosacījumiem.

▼B

44. pants

Šis lēmums ir adresēts dalībvalstīm.









PIELIKUMS

SLIMĪBU SARAKSTS

1. grupa

Endēmiskās slimības, uz kurām attiecas obligāti vai brīvprātīgi kontroles un/vai izskaušanas pasākumi ganāmpulkos

— Govju tuberkuloze

— Govju bruceloze

— IBR/IPV(infekciozais liellopu rinotraheīts/infekcionais pustulozais vulvovaginīts)(AI + embriju skaits)

— Aitu un kazu bruceloze (B. melitensis)

— Govju enzootiskā leikoze (EBL)

— Aujeski slimība

— Salmonella pullorum

— Salmonella gallinarum

— Liesas sērga

— Maedi/Visna un CAEV

— IBR/IPV (cita veida pasākumi)

— Paratuberkuloze (Johnes disease)

— Mycoplasma gallisepticum

▼M1

— Govju infekciozā pleiropneimonija

▼M3

— African swine fever

▼M8

— Riketsioze, ko Francijas aizjūras departamentos izplata slimību pārnēsātāji kukaiņi

— Babezioze, ko Francijas aizjūras departamentos izplata slimību pārnēsātāji kukaiņi

— Anaplazmoze, ko Francijas aizjūras departamentos izplata slimību pārnēsātāji kukaiņi

▼M9

— Cūku vezikulārā slimība

— Klasiskais cūku mēris

— Infekciozā hematopoētiskā nekroze

▼M12

— Lašu infekciozā anēmija ( 30 ),

— Infekciozais katarālais drudzis endēmiskos vai augstas bīstamības apgabalos ( 31 )

▼M15

— putnu gripa.

▼B

2. grupa

Zoonozes vai epizootijas, kas nav iekļautas citur

— Trakumsērga

— Ehinokokoze

— Govju spongiozā encefalopātija (GSE) vai cita lēni progresējoša slimība

▼M14

— Kampilobakterioze un tās ierosinātāji

— Listerioze un tās ierosinātāji

— Salmenoloze (zoonotiskā salmonella) un tās ierosinātāji

— Trihineloze un tās ierosinātāji

— Verotoksigēnie Escherichia coli